Henrik Mestad

Henrik Matheson Mestad (født 1964) er en norsk skuespiller kjent fra tv-serier som Soria Moria, Okkupert og Vikingane og filmer som Svarte Pantere og Børning. Fra scenen huskes han spesielt fra rollen som Helmer i Ibsens Et dukkehjem og som Mesteren i Strindbergs Faderen (en innsats som innbrakte ham Heddaprisen). Mestad har vært ansatt ved Nationaltheatret siden 1991.

 Familie 
Mestad vokste opp på Grefsen i Oslo. Han er sønn av bankmann og Venstre-politiker Viking Mestad."Vellykket liberaler". Kirsten Osmo Eriksen, Nordlys 25. mars 1995 Faren kom fra Evanger, og moren fra Bømlo. Farfaren kom fra gården Mestad i Teigdalen ved Evanger.  

Mestad er gift med Adele Matheson Mestad. Sammen har de to døtre. 

 Teater 
miniatyr|280px|Henrik Mestad som konge i Spelet (2013)
Mestad er utdannet ved Statens teaterhøgskole (1988-1991). Han teaterdebuterte i 1991 i Ibsen-stykket Hærmændene paa Helgeland på Nationaltheatret. Ved samme teater har han også hatt roller som Helmer i Et dukkehjem av Ibsen og Ingeniør Borgheim i Lille Eyolf. I 1996 spilte han Ask Burlefot i Lasso rundt fru Luna ved Teatret Vårt. Han har også vært ansatt ved Oslo Nye Teater hvor han spilte Johannes i oppsetningen av Victoria basert på Knut Hamsuns roman. 

Mestad har også skrevet og spilt hovedrollen i stykket Lik meg når jeg er teit som gikk på Torshovteatret i 1992. Året etter ble stykket til en kortfilm vist på NRK. I 2002 skrev han og spilte i stykket Nansens sønn. I 2003 hadde han rollen som den ville vikingen Møre Karl i Herøyspelet Kongens Ring. Han var i 2006 aktuell i Ibsen-stykket Villanden på Torshovteatret. I 2012 spilte han kongen i Spelet om Heilag Olav.

 Film og TV 
Mestad filmdebuterte i Åpen framtid (1983) hvor han hadde to mindre biroller – som ivrig kommunist og som pøbel som banker en jevnaldrende ungdom. I filmen Adjø solidaritet hadde han en mindre birolle som nynazist. I 1992 spilte han sin første store rolle på film, som dyreaktivisten Marius i Svarte Pantere. Han spilte rollen som politisjef Mørk i actionkomediene Børning (2014), Børning 2 (2016) og Børning 3 (2020).

Han TV-debuterte i 1985 i ungdomsserien Fellesrommet, som handler om tre kompiser i 20-årene som bor sammen i et kollektiv. På 1990-tallet gjorde han seg bemerket i dramaserien Vestavind og i humorserien O.J. – ute på prøve og dens oppfølger O.J. – på nye eventyr. I sistnevnte hadde han et fast innslag som engel i fuglebur. I 2000-2001 spilte han en av hovedrollene i dramaserien Soria Moria. Fra 2015 til 2019 spilte han hovedrollen som statsminister Jesper Berg i thrillerserien Okkupert på TV 2, og fra 2016 til 2020 hadde han rollen som Høvding Olav i komiserien Vikingane på NRK. Fra 2018 har han også hatt birollen som "Harald, faren til Leo" i den norske serien Hvite gutter på Discovery+. Mestad hadde rollen som "Mad dog" i den norske serien Knekt på Discovery+ i 2023.

Mestad skrev manuskriptet til og gestaltet Olav H. Hauge i radiohørespillet Den andre mannen i meg (2012), basert på dikterens dagbøker.

 Priser og utmerkelser 
Henrik Mestad har vunnet Amandaprisen i kategorien beste birolle både i 2007 og i 2015 for henholdsvis Sønner og Børning. For Børning vant han også Kanonprisen 2006 i klassen beste birolle. I 2011 vant han Heddaprisen i klassen beste mannlige skuespiller for rollen som Mesteren i Faderen ved Nationaltheatret, regissert av Victoria Meirik. 

Han ble nominert til Gullruten 2021 i klassen beste birolle for Hvite gutter og til Gullruten 2024 i klassen beste skuespiller humor for Dummedag.

 Oversikt over aktivitet 
 Filmografi 
 2022: Kampen om Narvik (Major Omberg)
 2022: Syk pike (Espen)
 2021: CLUE: Maltesergåten
 2020: Børning 3 (Tidligere politimann, nåværende buss-sjåfør Philip Mørk)
 2017: Rett vest
 2016: Børning 2 (Politimann Philip Mørk)
 2014: Børning (Politimann Phillip Mørk)
 2011: Arme Riddere (Kriposetterforsker Solør)
 2010: En ganske snill mann (Kenny)
 2009: ORPS – The Movie (Morris)
 2008: Varg Veum – Din til døden (Andreassen) (premiere på DVD)
 2008: Ulvenatten (nyhetssjefen)
 2007: Radiopiratene (Konrad)
 2007: Tatt av kvinnen (Tor)
 2006: Kunsten å tenke negativt (Gard)
 2006: Sønner (pedofile Hans)
 2006: Reprise (Jan Eivind)
 2003: United (ukrainsk trener for FK Haugesund)
 2001: Det største i verden (Aslak Grinde)
 2000: De 7 dødssyndene 
 2000: Ballen i øyet (trener)
 1992: Svarte pantere (Marius)
 1992: Lakki (en farlig mann)
 1986: Adjø solidaritet (nynazist)
 1983: Åpen framtid (to mindre biroller)

 Kortfilmer 
 2011: Molo
 2007: Utkant
 2006: The Great Indoors
 2006: Klippan i livet
 2000: Fråtseri 
 1993: Lik meg når jeg er teit (vist i ungdomsprogrammet U) TV-opptredener 
 2023: Dummedag (Perry)
 2021–2022: Pørni (Stephen)
 2016–2020: Vikingane (Høvding Olav)
 2018–2022 : Hvite gutter (Harald, far til Leo)
 2015–2019: Okkupert (Statsminister Jesper Berg)
 2013: Lilyhammer (Lars Olafsen)
 2013: Halvbroren (Vaktmester Bang)
 2012: NAV (Lasse)
 2011–2020: Helt perfekt (Seg selv)
 2009: ORPS (Morris)
 2007: Luftens Helter (Kaptein Bjarne Beck)
 2007: Amandaprisen 2007 (Prisutdeler)
 2006: Gutta Boys (lærer)
 2000–2001: Soria Moria (Magnus)
 2001: Yggdrasil
 1999:  Nettravnene (Karsten Bjelke)
 1995:  Asylet (Axel) (NRK)
 1995: O.J. – på nye eventyr (fast innslag som «engel i fuglebur»)
1994: O.J. – ute på prøve (noen forhåndsinnspilte innslag)
 1994: Beslutningen (TV-film) (ung ektemann) 
 1994: Vestavind (Joakim Nedrebø)
 1985: Fellesrommet (Lars)

 På scenen 

 Roller på Nationaltheatret 
2016: Mot uten grenser
2015: Ti på Torshov
2013: Den andre mannen i meg (også regi)
2013: Diktator mot dikter
2012: Folk og røvere i Kardemomme by
2011: Foreldremøte
2010: Faderen
2009: Screen test 9
2006: Vildanden
 2006: Dødsdansen 
 2005: Jelinek
 2005: Nattergalen 
 2004: Teatermakeren  
 2003: Jeppe på bjerget 
 2003: Ibsenmaraton i tre etapper  
 2002: Hærmendene på Helgeland   2002: Lille Eyolf 
 2002: Nansens sønn (også forfatter)
 2001: Folk og røvere i Kardemomme by  
 2001: De tre musketerer 
 1999: Et dukkehjem 
 1998: Tolvskillingsoperaen 
 1998: Østerrike 
 1998: Huslæreren  
 1998: Nerden 
 1998: Trist og fint  
 1997: Arkitekten  
 1997: Goldbergvariasjoner 
 1996: Pelléas Mélisande 
 1996: Gaucho 
 1995: Jens Bjørneboe-maraton 
 1995: Slangehud  1995: Frank og Fia 
 1995: Pterodaktyler  
 1994: Det gode menneske fra Sezuan 
 1994: Beslutningen 
 1994: Disney-killer 
 1993: Reisen til julestjernen 
 1993: Parken 
 1993: Lik meg når jeg er teit (også forfatter +kortfilm)
 1993: Brendan 
 1992: Pygmalion 
 1992: Fru Inger til Østråt
 1992: Jeppe paa bjerget
 1992: Dyrene i Hakkebakkeskogen
 1992: Som du liker det  
 1992: Like for like 
 1991: Hærmennene på Helgeland 

 Annet 
I romjula 2004 var han på ferie sammen med Otto Jespersen og Bjarte Hjelmeland i Thailand da tsunamien overrasket dem på stranda. Alle kom seg i sikkerhet.

 Referanser 

 Eksterne lenker 

 Henrik Mestad hos Filmweb
 2006: Dagbladet(Magasinet)  Portrettitervju

Kategori:Skuespillere ved Nationaltheatret
Kategori:Amanda for beste birolle
Kategori:Vinnere av Heddaprisen
Kategori:Vinnere av Kanonprisen
Kategori:Amandaprisen 2007
Kategori:Amandaprisen 2015
Kategori:Norske skuespillere
Kategori:Personer fra Oslo